ผมโดนแมวกัดเมื่อวานครับแต่เมื่อห้าเดือนก่อนผมก็โดนกัดแ้ลวผมไปฉีดกระตุ้นมาแล้วสองเข็มตอนนั้นแล้วผ่านหมาห้าเดือนแล้วคือผมต้องไปฉีดกระตุ้นเพิ่มอีกมั้ยครับ
สวัสดีค่ะ หากเคยฉีดวัคซีนพิษสุนัขบ้าครบคอร์สมาแล้ว และได้ฉีดกระตุ้นไปล่าสุดเมื่อ 5 เดือนก่อน เมื่อโดนแมวกัดอีกเมื่อวาน ก็ควรฉีดกระตุ้นไป 1 เข็มค่ะอย่างไรก็ตาม การที่เคยฉีดวัคซีนกระตุ้นเมื่อ 5 เดือนก่อน จะช่วยป้องกันโรคพิษสุนัขบ้าได้นานประมาณ 1 ปี ดังนั้น ในครั้งนี้ อาจยังไม่ฉีดกระตุ้นก็ได้ แต่เมื่อครบ 1 ปีนับจากที่ได้ฉีดกระตุ้นไป (คืออีก 7 เดือน) ก็ให้ไปฉีดกระตุ้น 1 เข็ม ร่างกายก็จะมีภูมิคุ้มกันสูงต่อเนื่องในการป้องกันการเกิดโรคไปได้นาน 2-3 ปี และไม่จำเป็นต้องฉีดกระตุ้นในระหว่างนั้นเมื่อโดนสัตว์กัดหรือข่วนค่ะ และหากเป็นคนที่ต้องสัมผัสกับสัตว์บ่อยๆ ก็ให้ฉีดกระตุ้น 1 เข็มไปทุกๆ 2-3 ปี ไปเรื่อยๆ ไม่จำเป็นต้องฉีดบ่อยกว่านั้นโดยไม่จำเป็นค่ะสำหรับบาดแผลที่โดนกัด ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ